title: Plaza de la Escandalera
text: See de la Xunta Xeneral del Principáu d'Asturies'''. Tratase d'un edificiu que nun ta asitiáu puramente na mesma plaza sinón que s'atopa na esquina suroeste, na confluencia de les cais Marqués de Santa Cruz y Fruela col Paséu de los Álamos. Sicasí esti allugamientu, l'edificiu atrai la so atención a los qu'apuerten a la plaza dende la cai Argüelles, la cai Pelayo, la cai Uría y el mesmu Paséu de los Álamos. Nel so orixe el Palaciu foi un edificiu amestáu a la hestoria urbana de la capital y siempres del poder d'Asturies. Foi construyíu para Palaciu de la Diputación ya inauguráu en 1910. L'arquiteutu provincial Nicolás García de Rivero entamó y dirixó les obres.